Juan Eduardo Alcayaga del Canto

Juan Eduardo Alcayaga del Canto (født 29. januar 1947 i Coquimbo i Chile, død 11. juli 2021 samme sted) var en chilensk politiker.

Han var medlem av Partido Radical, og ble borgermester i Coquimbo i 2012 da den foregående borgermester, Oscar Pereira, døde.

Politisk karriere
Han ble valgt til kommunerådet i Coquimbo kommune suksessivt i 1992, 1996 og 2000. I 2004 ble han ikke valgt, men ble innvalgt igjen ved kommunevalget i 2008.

Han tjenestegjorde mellom 8. mai 2006 og 30. oktober 2008 som regionsdirektør for Servicio Nacional de Turismo. Han var også president for Asociación Latinoamericana de Municipios Turísticos y la Asociación de Municipios Turísticos de Chile. Den 18. juli 2012 ble han av kommunestyrevalgt til ordfører for å tjene den ufullendte valgperioden til den avdøde Oscar Pereira.

Han døde 11. juli 2021 som følge av komplikasjoner fra covid-19, som viste seg å bli for belastende i tillegg til et kirurgisk inngrep for å fjerne en svulst.

Referanser

Personer fra Coquimbo
Chilenske politikere
Dødsfall relatert til covid-19 i Chile
Borgermestere og ordførere
Politikere ofre for covidpandemien